|  |
| --- |
| **Budapest Főváros VII. kerület Erzsébetváros Önkormányzata**  **dr. Gróza Zsolt Vagyongazdálkodási Iroda vezetője** |

Iktatószám:

Napirendi pont:.

**ELŐTERJESZTÉS**

**A Városüzemeltetési Bizottság 2014. december 17-ei rendkívüli ülésére**

|  |  |
| --- | --- |
| **Tárgy:** | Rendőrségi túlszolgálat támogatása 2015. év január hónap 1. napjától 2015. év március hónap 31. napjáig |

**Készítette:**

Wendl Viktória

városüzemeltetési és

közrendvédelmi referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztés nyilvános ülésen tárgyalható.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Gróza Zsolt Vagyongazdálkodási Iroda vezetője** |

**Tisztelt Bizottság!**

Az Önkormányzat és a Budapesti Rendőr-főkapitányság az előző évekhez hasonlóan az idei évben is megállapodást szándékozik kötni, a VII. kerületi közterületek és nyilvános helyek ellenőrzését szolgáló **közbiztonsági tevékenység túlszolgálatának díjazására**, a közterületek biztonságának erősítésére, állandó rendőri jelenlét biztosítására, továbbá a lakosság személy- és vagyonbiztonságát kiemelten veszélyeztető bűncselekmények visszaszorítására, illetve a **térfigyelős tevékenység során szükségessé váló túlszolgálat finanszírozására**. A szerződés alapján az állományilletékes parancsnok által elrendelt és a teljesítést követően igazolt túlszolgálat finanszírozására, **2015. január 1. és 2015. március 31. közötti időszakra** az Önkormányzat **bruttó 6.000.000.- Ft** támogatást nyújt. Az összeg az Önkormányzat 2015. évi átmeneti költségvetés tervezése során figyelembevételre került.

A BRFK-val kötendő megállapodás nem tartozik a Nemzeti Fejlesztési Minisztérium Támogatásokat Vizsgáló iroda által ellenőrizendő szerződések közé.

Kérem a T. Bizottságot, hogy az előterjesztést megtárgyalni és a határozati javaslatot elfogadni szíveskedjen.

**HATÁROZATI JAVASLAT**

Budapest Főváros VII. kerület Erzsébetváros Önkormányzat Képviselő-testületének Városüzemeltetési Bizottsága úgy dönt, hogy Budapest Főváros VII. kerület Erzsébetváros Önkormányzata megállapodást köt a Budapesti Rendőr-főkapitánysággal, amely alapján a BRFK VII. kerületi Rendőrkapitányság szabadidős rendőri állományából szervezett túlszolgálatának finanszírozására 2015. január 1. és 2015. március 31. közötti időszakra **bruttó 6.000.000.-Ft, azaz bruttó hatmillió forint támogatást nyújt.** A támogatás vissza nem térítendő.

A Bizottság felkéri a Polgármestert a támogatási szerződés aláírására.

**Felelős:** Vattamány Zsolt polgármester

**Határidő:** azonnal

**Budapest, 2014. december 11.**

dr. Gróza Zsolt

Vagyongazdálkodási Iroda vezetője